Sørhare ble satt ut flere ganger i Sør-Norge sent på 1800- og tidlig på 1900-tallet, men klarte ikke å etablere seg. Utsettinger i Sør-Sverige på 1800-tallet førte derimot til etablering, og arten har spredt seg nordover til grensestrøkene mot Norge. Sørhare forekommer nå i Østfold, særlig i Halden/Sarpsborg-området, og sporadisk i Akershus. Sørhare utgjør en økologisk risiko på grunn av at den kan fortrenge hare, hybridisere seg med hare og overføre parasitter. I Fremmedartslista er sørhare vurdert til på grunn av stort invasjonspotensial og høy økologisk effekt. I Norge er det jakttid på sørhare i perioden fra 10. september til slutten av februar.